CELEX: C2005/296/69
Language: lv
Date: 2005-11-26 00:00:00
Title: Lieta T-362/05: Prasība, kas celta  2005. gada 21. septembrī  — Nuova Agricast/Komisija

26.11.2005   
            
            
               LV
            
            
               Eiropas Savienības Oficiālais Vēstnesis
            
            
               C 296/33
            
         Prasība, kas celta 2005. gada 21. septembrī — Nuova Agricast/Komisija
   (Lieta T-362/05)
   (2005/C 296/69)
   Tiesvedības valoda — itāļu
   Lietas dalībnieki
   
      Prasītāja: Nuova Agricast s.r.l. (Čeriņola [Cerignola], Itālija) (pārstāvis — Mikele Arkandželo Kalabreze [Michele Arcangelo Calabrese], advokāts)
   
      Atbildētāja: Eiropas Kopienu Komisija
   Prasītājas prasījumi:
   Prasītāja, paturot iespēju izmantot visas procesuālās tiesības, lūdz atzīt, ka ar prasības pieteikumā noradīto prettiesisko darbību Komisija smagi un acīmredzami pārkāpusi Kopienu tiesības, nodarot prasītājai materiālus zaudējumus, kā arī piespriest atbildētājai šajā sakarā samaksāt šādas summas:
   
               a)
            
            
               zaudējumu atlīdzību EUR 701 692,77 apmērā, jo prasītāja nav saņēmusi pirmo atbalsta kvotu;
            
         
               b)
            
            
               zaudējumu atlīdzību EUR 701 692,77 apmērā, jo prasītāja nav saņēmusi otro atbalsta kvotu;
            
         
               c)
            
            
               zaudējumu atlīdzību EUR 701 692,77 apmērā, jo prasītāja nav saņēmusi trešo atbalsta kvotu;
            
         
               d)
            
            
               procentus par šīm summām ar vērtības samazināšanās atlīdzinājumu;
            
         
               e)
            
            
               EUR 1 453 387,03 vai citu, augstāku vai zemāku summu, kas, attiecīgajā gadījumā saskaņojot ar Komisiju, šajā lietā ir uzskatāma par zaudējumu atlīdzību, jo prasītāja uz pārskata gada beigām, tas ir, uz 2002. gada 30. jūniju, ir guvusi mazākus ienākumus salīdzinot ar tiem, ko tā būtu guvusi gadījumā, ja investīciju programma pilnībā izpildīta;
            
         
               f)
            
            
               procentus par summu atbilstoši iepriekš minētajam e) punktam, ieskaitot vērtības samazināšanās atlīdzinājumu;
            
         
               g)
            
            
               tiesāšanās izdevumus, ieskaitot prasītājai sniegto tehnisko konsultāciju izmaksas.
            
         Pamati un galvenie argumenti
   Prasītāja šajā lietā, kas ir arī prasītāja lietās T-139/03 (1), T-151/03 (2) un T-98/04 (3), pārmet Komisijai prettiesisku darbību valsts atbalsta Nr. N 715/99 iepriekšējas pārbaudes ietvaros, kas bez jebkādiem iebildumiem tika noslēgta ar apstiprinājumu. Ar šo apstiprinājumu uz turpmākajiem septiņiem gadiem (no 2000. līdz 2006. gadam) atbilstoši Likumam 488/92, kas 1997. gadā jau bija apstiprināts līdz 1999. gada 31. decembrim, tika apstiprināts valsts atbalsta regulējums.
   Šajā sakarā ir jānorāda, ka atbalsta saņemšanas īpašie administratīvie noteikumi paredzēja, ka Itālijas valdībai katru pusgadu bija jāizsludina konkurss, kurā varēja piedalīties ieinteresētie uzņēmumi. Šī konkursa finansēšanai paredzētie finanšu līdzekļi tika piešķirti prioritārā sarakstā iekļautiem uzņēmumiem līdz šo līdzekļu pilnīgas izbeigšanās brīdim. Prasītāja, kas bija piedalījusies trešajā konkursā, atbalstu iegūt nevarēja, jo atbilstoši saraksta kārtībai uzņēmumiem paredzētie līdzekļi izbeidzās.
   Itālijas valdība, iesniedzot pārbaudei atbalstu Nr. N 715/99, lūdza Komisijai piekrišanu tam, lai pieteikumus, kas attiecas uz trešo un ceturto konkursu, varētu iesniegt atkārtoti pirmā konkursa saskaņā ar jauno regulējumu ietvaros. Tomēr Komisija apstiprināja pieteikumu tikai attiecībā uz ceturto konkursu.
   Lai pamatotu savus prasījumus, prasītāja norāda:
   
               —
            
            
               Komisija, atbildot uz Itālijas valdības lūgumu attiecībā uz piekrišanu tam, lai pieteikumus, kas attiecas uz trešo konkursu atbilstoši vecajam regulējumam, varētu iesniegt atkārtoti, uzskatīja to par nesaderīgu ar kopējo tirgu, neuzsākot formālu izmeklēšanas procedūru. Līdz ar to atbildētāja ir pārkāpusi EKL 88. panta 2. punktu un tiesību uz aizstāvēšanos aizsardzības principu.
            
         
               —
            
            
               Komisija ir pārkāpusi tiesiskās drošības principu un prettiesiski iejaukusies pastāvošajā tiesiskajā stāvoklī.
            
         
               —
            
            
               Komisija ir pieļāvusi kļūdu vērtējumā.
            
         Veicot atkārtotu pārbaudi, vai lūgums sniegt piekrišanu tam, lai trešā konkursa uzņēmumi varētu iesniegt savus pieteikumus no jauna, ir saderīgs ar kopējo tirgu, un pieņemot lēmumu par tā nesaderību, nedodot ieinteresētām personām ne mazāko iespēju izteikt savu viedokli, Komisija ir grozījusi savu lēmumu par 1977. gada regulējuma apstiprinājumu, kas jau paredzēja pārbaudi atbilstoši EKL 87. pantam.
   Turklāt atbildētāja ir iejaukusies vēl pastāvošajās tiesiskajās attiecībās un ir tās likvidējusi, līdz ar to faktiski atsaucot 1977. gada regulējumu, bet tomēr neievērojot procesuālās garantijas, kas atbalsta atsaukšanas gadījumā paredzētas Regulā (EK) Nr. 659/99.
   
      (1)  Pirmās instances tiesas 2005. gada 8. jūnija lēmums, nav publicēts.
   
      (2)  Pirmās instances tiesas 2005. gada 8. jūnija lēmums, Krājumā vēl nav publicēts.
   
      (3)  Pirmās instances tiesas 2005. gada 15. jūnija lēmums, nav publicēts.